Nagjagter – BookHub
Home / Afrikaans Boeke / Nuwe Vrystellings / Nagjagter
SKU: 9780639600338 Categories: Afrikaans Boeke, Nuwe Vrystellings
Port Elizabeth is die Mekka van Goth-vampiere in Suid-Afrika. Hulle is opwindingsoekers wat bloot hul onskuldige fantasieë uitleef. Maar 'n versteurde siel wat die vampier-fantasie dodelik ernstig opneem, sluip in die donker stad rond. Die Holy Hunchback Vampire Slayer glo hy is 'n heilige wat die stad se vampiere moet uitwis. Sy eerste slagoffer vermoor hy met 'n houtpen deur die hart op die verhoog tydens die opvoering van die riller-drama, Die Boggelrug Vampierjagter. Doktor Olaf Demeyer en sy vriendin adjudant Beth Jordaan is ooggetuies saam met 104 toeskouers. Olaf se dogter Franci vertolk 'n rol in die drama.
Beth stem in om die aanvanklike ondersoek te lei. Heel gou veroorsaak die besluit spanning tussen haar en Olaf, aangesien sy vir Franci as 'n medepligtige verdink. Olaf roep die hulp van 'n privaat ondersoeker in en ontdek so dat Franci betrokke is by die Port Elizabeth Gothic Vampire Society. Hulle is opwindingsoekers wat bloot hul vampier-fantasieë uitleef. Hy vind ook uit dat daar in die stad 'n kring van 'real life' vampiere is. Nie vampiere soos in films uitgebeeld word nie; hul toestand word in die psigologie as Kliniese Vampirisme gedokumenteer.